Nye Ndi Sukila Oku Linga Nda Olonjali Viange Vi Kasi Loku Linyãla?
Ceci o sukila oku linga
Tukula esakalalo liove. Sapuila kolonjali viove okuti wa sumua ale o kasi latatahãi. Citava okuti va ka ku lomboluila ovina vi kasi oku pita, kuenje ci kuatisa oku tepulula esakalalo liove.
Nda olonjali viove ka vi tẽla oku eca kokuove ekuatiso o sukila, citava okuti o sapela lekamba limue wa loñoloha.—Olosapo 17:17.
Ca velapo, Isiove wo kilu, olonjanja viosi o ku yevelela, momo eye ‘
ukuakuyeva ohutililo.’ (Osamo 65:2) Situlula ovisimĩlo viove kokuaye, ‘momo eye o ku tata.’—1 Petulu 5:7.
Ceci ku sukila oku linga
Ku ka seleke onyeño.
Umãlehe umue o tukuiwa hati Daniele, okuti olonjali viaye via linyãla eci eye a kuata 7 kanyamo wa popia hati: “
Olonjali viange via pitisile lika kovaso olonjongole viavo muẽle. Ovo ka va tu sokoluile kuenda ka va sokoluilevo ovitangi nda tua liyaka lavio omo liovina va linga.”
Ovitangi vipi Daniele a ponduile oku liyaka lavio nda ka silepo onyeño kuenda ocikumbiti?—Onumbi: Tanga Olosapo 29:22.
Momo lie nda ca kuatela esilivilo Daniele oku ecela olonjali viaye omo liohali vo kokela?—Onumbi: Tanga Va Efeso 4:31, 32.
Yuvula ocituwa co ku livalula ove muẽle omo lionyeño.
Umalehẽ umue o tukuiwa hati, Denny wa popia hati: “
Nda sumuile calua noke liolonjali viange oku linyãla. Nda fetika oku kuata ovitangi kosikola kuenda sia pitile ulima waco. Noke ... nda fetika oku lekisa esino lialua kosikola kuenda oku litenga vo vaima.”
Nye ove o sima okuti oco Denny a kala oku sanda poku lekisa esino kosikola kuenda oku litenga vo vaima?
Elungulo li sangiwa vukanda wa Va Galatia 6:7 li pondola oku kuatisa ndati omanu ndeci Denny poku yuvula ocituwa coku livalula eye muẽle omo lionyeño?
Ci sukila otembo oco esumuo lialua li pite. Pole, osimbu ekalo liomuenyo wove u fetika oku pongoloka o ka liyeva ciwa.
umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn